stanford-oval/wikipedia huggingface dataset:
Caught in the Act (Steve Gibbons Band)
Kappaleet

Kappaleiden tekijä on Steve Gibbons, ellei toisin ole mainittu.
Watching the River Flow (Bob Dylan) – 4:37 – ASCAP
Light Up Your Face – 3:23 – BMI
Clothes Line (Wrap It Up) (Kent Harris) – 3:34 – BMI
Git It (Bob Kelly) – 3:10 – BMI
He Gave His Life to Rock 'n' Roll – 4:10 – BMI
And the Music Plays on – 4:19 – BMI
Day Tripper (John Lennon – Paul McCartney) – 3:26 – BMI
One of the Boys – 4:04 – BMI
You Gotta Pay – 2:55 – BMI
Tulane (Chuck Berry) – 3:34 – BMI
Speed Kills – 3:14 – BMI
Rollin' – 6:09 – BMI
Kappaleiden vaihtoehtoisia nimiä ovat "Gave His Life to Rock 'n' Roll" ja "Rollin". Painoksessa, jonka luettelotunnus on Polydor / Goldhawke 2478 112 kappaleen "Clothes Line (Wrap It Up)" nimenä on "Shoppin' for Clothes". Sen on aikaisemmin levyttänyt The Coasters. "Git It" on lainattu Gene Vincentin ohjelmistosta.
Muusikot

Steve Gibbons – laulusolisti
Dave Carroll – soolokitara ja laulu
Bob Wilson – soolokitara, kosketinsoittimet ja laulu
Trevor Burton – bassokitara ja laulu
Bob Lamb – rummut
Trevor Burton on vaikuttanut aikaisemmin The Move -yhtyeessä.
Tuotantotietoja

konserttiäänitys: Bobby Pridden
insinööri Ramport Studiosissa: Mark Dodson
nauhaoperaattori (Tape Operator): Judy Szekely
miksattu Ramport-studioilla Batterseassa
masteroitu MCA Recording Studiolla
masteroija: Larry Boden
managerointi ja ohjaus: Bill Curbishley ja Peter Meaden
tuottaja: Kenny Laguna
apulaistuottaja: Mark Dodson
taiteellinen johto ja suunnittelu: Jo Mirowski
valokuvat: Herbie Yamaguchi, Robert Ellis, Barbara Konvitz, Dean Cade
LP-levyn takakannessa on 15 valokuvaa Steve Gibbonsista ja hänen yhtyeensä jäsenistä. Eräässä valokuvassa Gibbons istuu urheiluautossa, jonka kylkeen on maalattu Gibbons ja Rollin Medusa -kuva. Eräässä kuvassa yhtye on lavastettu gangsterijoukkioksi, joka on Rolls-Roycen ympärillä, ja jengin pomolla (Gibbons) on kädessään pistooli.
Kansitekstit

Levykanteen on lainattu SGB:n konserttiarvioita lehdistä Sounds, N.M.E., Record Mirror, Melody Maker, Performance, Los Angeles Herald Examiner ja San Francisco Chronicle. Konserttipaikat, lehdet ja kirjoittajat ovat:
Birmingham Odeon, Sounds, Barbara Charone
Palladium, New York, Performance, Kris Dilorenzo
Marquee, Lontoo, New Musical Express, Phil McNeill
Whisky, Los Angeles, Los Angeles Herald Examiner, Darcy Diamond
Old Waldorf, San Francisco, San Francisco Chronicle, Joel Selvin
Manchester F.T. Hall, Melody Maker, Harry Doherty
Marquee, Lontoo, Melody Maker, Brian Harrigan
Dingwalls, Lontoo, Record Mirror, Barry Caine
Kirjoituksista selviää, että SGB on ollut kiertueella The Whon kanssa vuonna 1974 ja että yhtyeiden asioita on hoitanut sama yhtiö. SGB:n muusta ohjelmistosta on mainittu kappaleet "Natural Thing", "Tupelo Mississippi Flash", "The Right Side of Heaven", "Spark of Love", "Johnny Cool", "Strange World", yksityisetsivästä kertova "Dick Malone", "Rollin' On", "Oh Mr Jones", "Please Don’t Say Goodbye" ja "All Right Now" (ei se samanniminen Freen kappale).
Macho-imagoa esittävän Steve Gibbonsin yhteydessä on mainittu sellaisia vertailukohteita kuin Roger Daltrey, J. Geils, Elvis, Johnny Cash sekä Tony Joe White. Steve Gibbonsa Bandia on verrattu alkuaikojen The Who'hon ja toisaalta sellaiseen Yhdysvaltain Etelävaltioiden boogie-yhtyeeseen kuin Lynyrd Skynyrd. Yhtyeen albumeista on mainittu debyytti Any Road Up ja Rollin on. Palladiumissa SGB on esiintynyt Starcastlen ja Journeyn kanssa ja Marquee-klubilla Cocksparrown kanssa.
Brian’s

Brian's on jääkiekkoon keskittyvä maalivahdinvarustemerkki, joka valmistaa muun muassa räpylää, kilpeä, patjoja, ylävartalosuojia ja housuja. Brian's valmistaa varusteensa Kanadassa. Brian's:n tehdas sijaitsee Kingsvillen kaupungissa Ontariossa.
Ray Emery
Historiaa

Brians on teki itseään tunnetuksi hienoilla kuvioinneilla varusteissaan, ennen kuin ne alkoivat yleistyä. Brian's:lle tuli uusi omistajatiimi vuonna 2004, kun mm omat työntekijät Reo Roy ja Ben Ward osti Brian's Custom Sports:n. Tämän johdosta Brian's teki paluuta markkinoille. Brian's:n loi uuden mallin DX2, joka on uuteen V-tyyliin perustuva malli. Myös custom-palvelut kokivat ison mullistuksen.
Brian's:n käyttäjät

Moni huippumaalivahti käyttää Brian's:in varusteita. Suomalaisista Petri Vehanen, Mika Noronen, Riku Helenius ja Ari Sulander käyttävät Brian's:n varusteita. Myös kanadalaiset Manny Legacé ja Ray Emery luottavat Brian's:n varusteisiin.
Brian's:n mallit

Brians toi markkinoille 2009 kaudelle uuden Zero G-linjan jonka tuotteiden ensimmäiset versiot tulivat suomeen marraskuussa 2008. Tämän mallin käyttäjiksi siirtyi useita NHL- ja muita ammattilaisia. Brian's:in 2008 mallit ovat Thief ja DX2. Vanhempia malleja ovat Demon ja Beast. Junioreille on myös oma 
DX4-linja.
Brian's:n custom-palvelut

Yksi osa-alue mikä tekee Brian's:sta suositun, ovat heidän custom-palvelunsa. Halutessaan käyttäjä voi "customoida" varusteitaan, eli niitä muokataan varusteet yksilöllisesti käyttäjän haluamalla tavalla. Esimerkiksi patjoihin voi saada pidemmän reisiosan, remmit voidaan sijoitella eri tavalla ja värit saa valita itse. Brian's tekee ehkä maailman hienoimmat kuvioinnit varusteisiinsa. Brians tuo kaudella 2011 Subzeron ja H serieksen markkinoille. Subzeron patjoja käyttävät esim. Chris Mason ja H seriestä
Jaroslav Halak
Aiheesta muualla

Brian's (Arkistoitu – Internet Archive)
Goaliepro
Butterfly (Mariah Careyn albumi)

| Butterfly Mariah Carey |
| --- | --- | --- |

Studioalbumin tiedot
 Äänitetty : Helmikuu 1997 - Elokuu 1997
 Julkaistu: 11. syyskuuta 1997 (Iso-Britannia)   16. syyskuuta 1997 (Yhdysvallat)
 Tuottaja(t): Mariah Carey, Walter Afanasieff, Puff Daddy, Q-Tip, Stevie J, Trackmasters, Cory Rooney, David Morales
 Tyylilaji: R&B, Pop, Hip Hop
 Kesto: 57.10
 Levy-yhtiö: Columbia Records
Mariah Careyn muut julkaisut
| Daydream 1995 | Butterfly 1997 | Rainbow 1999 |
Singlet albumilta Butterfly
 ”Honey” Julkaistu: 26. elokuuta 1997  ”I Still Believe” Julkaistu: 1. joulukuuta 1997  ”The Roof” Julkaistu: 20. maaliskuuta 1998  ”Breakdown” Julkaistu: 24. maaliskuuta 1998  ”My All” Julkaistu: 21. huhtikuuta 1998
Butterfly on yhdysvaltalaisen R&B-laulajan Mariah Careyn kuudes studioalbumi, joka julkaistiin vuonna 1997. Se koostuu R&B, pop ja hip hop -tyylilajeista ja sitä ovat olleet kirjoittamassa monet, jo Careyn aiempien albumien työryhmistä tutut henkilöt, sekä muita henkilöitä.
Butterfly-albumia myytiin Yhdysvalloissa lähes neljä miljoonaa kappaletta ja maailmanlaajuisesti yli 15.5 miljoonaa kappaletta, ja se oli ensimmäisellä listaviikollaan Billboard 200 -listan sijalla yksi.
Vastaanotto

Butterfly nousi ensimmäisellä listaviikollaan Billboard 200 -listan sijalle yksi ja säilytti kärkipaikan viikon ajan. Kahdenkymmenen parhaan joukossa se viihtyi kahdenkymmenenyhden viikon ajan ja kokonaisuudessaan viisikymmentäviisi viikkoa. Albumia myytiin viisinkertaista platinaa ja kaksi siltä julkaistua singleä, "Honey" ja "My All" sijoittuivat Billboard Hot 100 -listan kärkeen.
Rolling Stone sanoi Butterflyn olevan Careyn "siirtymävaihealbumi", joka sijoitti itsensä vakaasti modernin hip hop -vaikutteisen R&B-musiikin miljööseen. Allmusic taas sanoi albumin olevan yksi Careyn parhaista.
Vuoden 1998 Grammy Awardsissa "Honey" keräsi kaksi Grammy-palkinto-ehdokkuutta, "Paras naisartistin R&B-laulusuoritus" ja "Paras R&B-laulu". "Butterfly" oli ehdolla kategoriassa "Paras naisartistin laulusuoritus". Albumi voitti Japan Gold Disc Award -palkinnon Kansainvälinen pop-albumi kategoriassa, sekä BMI:n Pop Awardsissa "Vuoden sanoittajan" -palkinnon.
Raidat

"Honey" 5:00
"Butterfly" 4:35
"My All" 3:52
"The Roof (Back in Time)" 5:14
"Fourth of July" 4:22
"Breakdown" 4:44
"Babydoll" 5:07
"Close My Eyes" 4:21
"Whenever You Call" 4:21
"Fly Away (Butterfly Reprise)" 3:49
"The Beautiful Ones" 6:59
"Outside" 4:47
Raidat > Kansainvälinen versio

"Honey (So So Def Radio Mix)" 3:59
"Honey (Def Club Mix)" 6:17
Raidat > Latinalaisen Amerikan versio

"Mi Todo" 3:52
Singlet

"Honey"
"Butterfly"
"Breakdown"
"My All"
"The Roof (Back in Time)"
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sultan Tucker

| Mitalit> Maa:   Liberia.Miesten yleisurheilu.Afrikan-mestaruuskilpailut  | Mitalit> Maa:   Liberia.Miesten yleisurheilu.Afrikan-mestaruuskilpailut  | Mitalit> Maa:   Liberia.Miesten yleisurheilu.Afrikan-mestaruuskilpailut  | Maa:   Liberia> Miesten yleisurheilu. |
| --- | --- | --- | --- |
|  Pronssia | Radès 2002 | 110 m aidat |  |
Sultan Tucker (s. 24. lokakuuta 1978 Philadelphia, Yhdysvallat) on liberialainen entinen yleisurheilija, joka kilpaili pika-aitajuoksussa.
Tucker osallistui MM-kisoihin ensimmäistä kertaa Edmontonissa 2001, joissa hän oli 110 metrin aidoissa eränsä kuudes ja karsiutui. Hän voitti seuraavana vuonna pronssia Afrikan-mestaruuskilpailuista ajallaan 13,98 sekuntia. Tucker pääsi 60 metrin aitajuoksussa välieriin sisäratojen MM-kisoissa 2003 ja 2004. Hän ei kuitenkaan menestynyt Ateenan olympialaisissa 2004, joissa hän putosi jo ensimmäisellä kierroksella. Tucker jäi ensimmäiselle kierrokselle myös Helsingin MM-kisoissa 2005.
Ennätykset

Lähde: IAAF
110 m aidat: 13,54 s (2004)
60 m aidat (sisäradat): 7,69 (2001)
Substraattikierto

Substraattikierto eli futiili sykli on aineenvaihdunnassa  esiintyvä kahden vastakkaissuuntaisen ja yhtäaikaisen metaboliareitin muodostoma kierto, jonka ainoa kokonaisvaikutus on kierron energiankulutuksesta syntynyt lämpö. Tällaisessa aineenvaihduntareitissä systeemi oskilloi kahden tilan välissä ja on hyvin herkkä pienellekin säätelylle. Vaikka energiataloudellisesti substraattikierto on tehoton järjestely soluille, se mahdollistaa reitin tarkan hienosäädön ja nopeat muutokset reaktion tasapainotilaan. Joissakin tapauksissa kuten ruskeassa rasvakudoksessa syntyvää hukkalämpöä käytetään hyväksi homeostaasin ylläpitämiseen.
Esimerkki

Oheisessa substraattikierron esimerkki glykolyysin ja glukoneogeneesin osareaktioiden välisestä syklistä:
Kokonaisreaktiossa ei synny uusia tuotteita, vaan ainoastaan ATP hydrolysoituu. Reaktiossa kuluu energiaa, joka vapautuu lämpönä.
Esimerkki substraattikierrosta fruktoosi-6-fosfaatin (F6P) ja fruktoosi-1,6-bisfosfaatin (F-1,6-bP) välillä fosfofruktokinaasi-1:n (PFK-1) ja fruktoosi-1,6-bisfosfataasin (FBPase-2) säätelemänä.
Supralapsarianismi

Supralapsarianismi (latinan sanoista supra ’yläpuolella’ ja lapsus ’lankeemus’) on reformoidussa kristillisyydessä esiintyvä predestinaatiokäsitys, jonka mukaan Jumala ratkaisi jokaisen ihmissielun kohtalon ja hänen loppusijoituspaikkansa (eli päätyykö tämä Taivaaseen vai Helvettiin) jo ennen maailman luomista ja syntiinlankeemusta, eli predestinaatio edeltää syntiinlankeemusta. Tämän käsityksen mukaan Jumala järjesti Paratiisin sellaiseksi, että syntiinlankeemuksen oli pakko tapahtua, jotta ihmiset tekisivät syntiä ja Jumala saisi syyn tuomita Helvettiin predestinoidut ihmiset Helvettiin.
Supralapsarianismille käänteinen näkemyskanta on infralapsarianismi.
Canadian Hockey League

| Canadian Hockey League |
| --- | --- |

Laji:  jääkiekko
Maa(t):   Kanada  Yhdysvallat
Perustettu:  1975
Joukkueita:  60
Hallitseva mestari:  Rouyn-Noranda Huskies
Eniten mestaruuksia:  Toronto Marlboros (6)
Sivusto:  www.chl.ca
Canadian Hockey League (CHL) on katto-organisaatio kolmelle Kanadan tärkeimmälle juniorijääkiekkoliigalle (WHL, OHL ja QMJHL). 
Nimestä huolimatta liigoissa pelaa myös yhdysvaltalaisia joukkueita.
CHL:n mestaruudesta pelataan Memorial Cup, jossa kolmen liigan mestarit ja isäntäjoukkue kohtaavat. Vuosittain järjestetään myös mahdollisten pienellä numerolla NHL:ään seuraavana kesänä varattavien CHL-pelaajien kesken pelattava CHL Top Prospects Game.
Jäsenliigat

WHL (Western Hockey League)
OHL (Ontario Hockey League)
LHJMQ (la Ligue de hockey junior majeur du Québec)
Varaustilaisuus

CHL järjestää joka vuosi varaustilaisuuden, jossa CHL-joukkueet voivat täydentää kokoonpanojaan ulkomaalaisilla pelaajilla. Joukkueet varaavat ennalta listattuja pelaajia paremmuusjärjestyksessä siten että viime kaudella huonoiten menestyneet varaavat ensiksi. Varaustilaisuudessa on kaksi kierrosta, sillä joukkueilla saa olla vain kaksi ulkomaalaista pelaajaa kokoonpanossaan. Varaustilaisuus on ulkomaalaisille pelaajille ainoa tapa päästä Kanadan junioreiden pääsarjoihin.
Briançon

| Briançon |
| --- | --- |
 Briançonin tuomiokirkko
 vaakuna
 Briançon
 Koordinaatit: 44°53′47″N, 06°38′08″E 
Valtio:  Ranska
Alue:  Provence-Alpit-Riviera
Departementti:  Hautes-Alpes
Arrondissementti:  Briançon
Hallinto:  
 – Pormestari:  Gérard Fromm
Pinta-ala:  
 – Kokonaispinta-ala:  28,07 km²
Korkeus:  +1 326 m
Väkiluku (2006):  11 542
 – Väestötiheys:  411,2 as./km²
 
 www.ville-briancon.fr 
Infobox OKVirheellinen NIMI-arvo: 
Briançon (oksitaaniksi Briançon, [bɾjanˈsun]) on Ranskan kaupunki, joka sijaitsee Hautes-Alpesin departementissa ja Provence-Alpit-Rivieran hallintoalueella.
Maantiede

Briançonin kaupunki sijaitsee Durance-, Guisane- ja Cervette-jokien yhtymäkohdassa, eräänlaisessa jääkauden jäänteenä syntyneessä laaksossa. Kaupunki on korkeimmalla (keskikorkeus on 1 326 metriä) Ranskassa sijaitseva kaupunkiyhdyskunta, se on toiseksi korkein koko Euroopassa, Sveitsissä sijaitsevan Davosin jälkeen.
Kaupingista aukeaa laaja Durance-joen uomasola kohden pohjoista, Montgenèvren sola johtaa kohden Italiaa sekä Provencea ja Capin kaupunkia. Kaupunkiin johtaa kaksi valtatietä, numerot N91 ja N 94, kuten myös Valencesta alkava rautatieyhteys.
Briançon on kuuluisa vanhasta kaupungistaan. Sen linnoituksen suunnitteli tunnettu linnoitusarkkitehti Vauban, ja sen rakensivat alueen linnoitusmestarit Tardif ja Nègre. Rakennusinsinöörit rakensivat myös useita linnakkeita ympäröiville vuorille, joiden tarkoituksena oli ennakoida Italiasta tulevia hyökkäyksiä.
Maantiede > Ilmasto

Briançon on tunnettu myös siitä, että kaupungissa paistaa aurinko 300 vuorokautta vuodessa, jolloin kriteerinä on vähintään kaksi auringonpaisteista tuntia vuorokaudessa.
Kaupungin mikroilmasto selittyy osittain sen maantieteellisellä sijainnilla, joka on  myös erikoisuus Ranskan Alpeilla. Tämä johtuu puolestaan siitä, että alueelle virtaa lämmintä ilmaa Välimereltä ja korkeat vuoret estävät lännestä tulevien pilvien saapumisen laakson ylle.
Maantiede > Naapurit

Briançonin kaupungin naapurit ovat:
pohjoisessa: Val-des-Prés;
etelässä: Cervières, Puy-Saint-André, Puy-Saint-Pierre ja Villar-Saint-Pancrace;
sekä lännessä: Saint-Chaffrey.
Historia

Briançonin alueella on ollut asutusta jo pronssikaudesta lähtien. Alueen nimi juontaa todennäköisesti siellä asuneista Ligurian kelteistä ja on ollut siis Brigantio ja Brigantium, joka on kelteillä tarkoittanut korkeaa paikkaa.
Useat roomalaiset kirjailijat mainitsevat Briançonin olemassaolon ja siksi historioitsija Malte-Brun sijoittaakin ”Como-järven alueelta karkotettujen kreikkalaisten määränpääksi juuri Briançonin alueen, kun Comon alueen uudet valtiaat olivat tuhonneet ensin kreikkalaisten kaupungin Brigantiumin. Nämä vuoristoon paenneet kreikkalaiset asettuivat Genèvren ja Sisteronin väliselle alueelle ja rakensivat kaupungin nimeltä Brigantium, muistoksi, epäilemättä, kaupungista, jossa he olivat Italiassa asuneet.”
Roomalaisena aikana Briançon oli osaa Alpes Cottiæ -hallintoaluetta, joka erässä vaiheessa hallitsi Cittius-niminen kuningas. Tärkeintä oli kuitenkin tällöinkin Torinon ja Arlesin välinen kulkuyhteys, joka meni kaupungin kautta.
Italian sodat 1400-luvun lopulla ja 1500-luvulla sekä uskonsodat olivat kaupungille nopean kehityksen aikaa. Kaupungista tuli sotilaskaupunki. Vuonna 1690 rakennettiinkin kaupungille uusi suojusmuuri.
Napoleonin sotien aikana vuonna 1815 kaupunki vastusti liittoutuneiden piiritystä ja Pariisin rauha ehdittiin allekirjoittaa ennen kaupungin antautumista.
Aiheesta muualla

Kuvia tai muita tiedostoja aiheesta Briançon Wikimedia Commonsissa
Kaupungin internetsivut
Suuris

| Suuris |
| --- | --- |
 Suuris
Sijainti:  Kynäkatu 6, Espoo
Avattu:  16. marraskuuta 2017
Kerrospinta-ala:  4 500 m²
Kerrosten määrä:  2
Suuris on pienehkö kauppakeskus Espoon Suurpellossa Henttaan kaupunginosassa. Se avattiin vuonna 2017. Suuriksessa on kaksi liikekerrosta. Alakerrassa on K-supermarket ja kauppakäytävä, jonka varrella on muutamia erikoisliikkeitä ja ravitsemusalan toimijoita. Yläkerrassa on kuntosali ja ravintola.  Suuris on ympäristösertifioitu.
Suuris sijaitsee aivan Kehä II:n länsipuolella Kokinkylänsolmun ja Lukusolmun risteysalueiden välissä.
Suuriruhtinas

Suuriruhtinas oli alkuaan Kiovan Venäjällä Kiovassa asuvan ruhtinaan arvonimi. Hänen katsottiin olevan Rurikin suvun päämies. Suvun sittemmin haarautuessa eri sukuhaarojen päämiehiä kutsuttiin suuriruhtinaiksi. Tätä arvoa käyttivät muun muassa Moskovan ja Vladimirin suuriruhtinaat. Iivana I Kalitan aikana vuonna 1328 Moskovan ruhtinasta alettiin kutsua koko Venäjän suuriruhtinaaksi. Nimitys pysyi käytössä senkin jälkeen, kun hallitsijaa alettiin vuonna 1547 kutsua tsaariksi.
Venäjän hallitsijoita kutsuttiin myös Volynian ja Podolian suuriruhtinaiksi sekä Suomen suuriruhtinaiksi vuosina 1809–1917. Myös muita Venäjän hallitsijasukuun kuuluvia kutsuttiin suuriruhtinaiksi tai suuriruhtinattariksi. Vuonna 1886 annetun asetuksen mukaan tätä arvoa saivat enää käyttää vain keisarin lapset, veljet, sisaret ja miehen puolelta sukua olevat lapsenlapset. Muita keisarihuoneen jäseniä kutsuttiin ruhtinaiksi.
Myös Liettuan hallitsijaa kutsuttiin Gediminasista lähtien suuriruhtinaaksi. Myöhemmin arvo siirtyi unionin myötä Puolan kuninkaalle. Lisäksi Itävallan keisari ja Unkarin kuningas ovat käyttäneet Transilvanian suuriruhtinaan arvonimeä.
Ruotsin kuningas Juhana III otti itselleen vuonna 1581 Suomen suuriruhtinaan arvon. Nimitys oli käytössä vapauden ajan (1719–1772) alkuvuosiin saakka. Kustaa IV Aadolf otti sen uudelleen käyttöön antamalla arvon pojalleen Carl Gustaville, joka eli vuosina 1802–1805. Myöhemmin Suomen suuriruhtinaan arvo kuului Venäjän keisarille.
Toscanan suurherttuakunnassa kruununprinssille annettiin suuriruhtinaan arvo. Käytännöstä luovuttiin Medicin dynastian sammuttua vuonna 1737.
Brave Girls

| Brave Girls |
| --- | --- |
 Brave Girls vuonna 2021  Vasemmalta oikealle: Minyoung, Yujeong, Eunji ja Yuna
Tiedot
Toiminnassa:  2011– 
Tyylilaji:  K-pop
Kotipaikka:  Soul, Etelä-Korea
Jäsenet:  Minyoung   Yujeong   Eunji   Yuna  
Entiset jäsenet:  Eunyoung   Seo-a   Yejin   Yoojin   Hyeran   Hayun  
Levy-yhtiö:  Brave Entertainment
Infobox OKNimi-testi OK: 
Brave Girls (kor. 브레이브걸스, Beureibeu Geolseu) on eteläkorealainen tyttöyhtye, joka toimii Brave Entertainment -levymerkillä.
Yhtyeen perusti tuottaja Brave Brothers vuonna 2011. Alun perin viisijäseninen yhtye on kokenut useita kokoonpanomuutoksia.
Historia

Yhtye debytoi 7. huhtikuuta 2011 singlellä Do You Know?.
Yhtyeen nykyisiä jäseniä ovat Minyoung, Yujeong, Eunji ja Yuna. Entisiä jäseniä ovat Eunyoung, Seoah, Yejin, Yoojin, Hyeran ja Hayun.
Yhtyeen suosio nousi yllättäen vuonna 2021, kun ”Rollin’” singlen live-esityksestä tuli viraalivideo.
Yhtye on mukana Queendom -ohjelman toisella tuotantokaudella.
Jäsenet

Minyoung (민영)
Yujeong (유정)
Eunji (은지)
Yuna (유나)
Jäsenet > Entiset jäsenet

Eunyoung (은영)
Seo-a (서아)
Yejin (예진)
Yoojin (유진)
Hyeran (혜란)
Hayun (하윤)
Diskografia > EP:t

Back To Da Future (2011)
Re-Issue (2012)
High Heels (2016)
Rollin’ (2017)
Summer Queen (2021), uudelleenjulkaisu After ’We Ride’ (2021)
Thank You (2022)
Diskografia > Singlealbumit

The Difference (2011)
Diskografia > Singlet

”Do You Know” (2011)
”Easily” ft. Skull (2011)
”Nowadays, You” (2012)
”For You” (2013)
”Deepened” (2016)
”High Heels” (2016)
”Yoo-hoo” (2016)
”Rollin’” (2017)
”Rollin’ (New Version)” (2018)
”We Ride” (2020)
”Chi Mat Ba Ram” (2021)
”After We Ride” (2021)
”Thank You” (2022)
Aiheesta muualla

Wikimedia Commonsissa on kuvia tai muita tiedostoja aiheesta .
Brave Girls Discogsissa. (englanniksi)
Suurinta elämässä

Suurinta elämässä voi viitata seuraaviin elokuviin:
Suurinta elämässä (Heroes for Sale), William A. Wellmanin ohjaama yhdysvaltalainen elokuva vuodelta 1933
Suurinta elämässä (Roughly Speaking), Michael Curtizin ohjaama yhdysvaltalainen elokuva vuodelta 1945
Suurinta elämässä (Imitation of Life), Douglas Sirkin ohjaama yhdysvaltalainen elokuva vuodelta 1959
Breaking the Waves, Lars von Trierin ohjaama elokuva vuodelta 1996
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suurinta elämässä”, voi hakea sivunnimihaulla, laajalla sivunnimihaulla tai tekstihaulla.
Suomensarja (jääkiekko)

Suomensarja oli vuosina 1936–1974 Suomen jääkiekon toiseksi korkein sarjataso. Vuosina 1936–1945 sarja tunnettiin nimellä Valtakunnansarja.
Suomensarjan jälkeen Suomen jääkiekon toiseksi korkeimman sarjatason nimi muutettiin I-divisioonaksi.
Mestarit

| --- | --- |
 1936 Åbo IFK  1937 Turun Riento  1938 HSK  1939 TPS  1943 HPK  1945 Tampereen Palloilijat  1946 Turun Pallokerho  1947 ÅIFK  1948 HJK  1950 Karhu-Kissat  1951 HPK  1952 TPS  1953 TK-V  1954 Lukko  1955 Ilves  1956 Kokkolan Jymy  1957 KalPa :  1958 TK-V  1959 SaiPa  1960 Töölön Vesa  1961 Porin Karhut  1962 Töölön Vesa  1963 TPS  1964 HIFK  1965 Lahden Reipas, Kärpät ja TuTo  1966 Hermes, SaPKo ja Tappara  1967 HIFK, Kärpät ja Upon Pallo  1968 Lukko, SaPKo ja Vehmaisten Urheilijat  1969 Jokerit  1970 HJK  1971 JoKP  1972 SaiPa  1973 Lukko  1974 SaiPa
Butters Stotch

| Butters Stotch |
| --- | --- |
 Butters Stotch
Luoja(t):  Trey Parker   Matt Stone
Näyttelijä(t):  Matt Stone
Henkilötiedot
Koko nimi:  Leopold "Butters" Stotch
Ammatti:  Koululainen
Sukupuoli:  Mies
Ikä:  10 (s. 11. syyskuuta)
Kotipaikka:  South Park, Colorado
Suhteet
Muut sukulaiset:  Chris ja Linda Stotch (isä ja äiti)
Tutut:  Eric Cartman, Kenny McCormick, Stan Marsh, Kyle Broflovski
Infobox OKVirheellinen NIMI-arvo: 
Leopold "Butters" Stotch on yksi keskeisistä  South Park -televisiosarjan hahmoista. Butters on kiltti, hauska, ystävällinen, mutta varsin yksinkertainen ja hieman "nössö", jonka vuoksi hän joutuu tuon tuostakin eritoten Cartmanin pilailujen kohteeksi. Buttersia ei lähes koskaan kutsuta oikealla nimellään, ja sarjan luojat Trey Parker ja Matt Stone kertovat lempinimen syntyneen erään South Parkin tuottajan, Eric Stoughin, kautta.